Source: http://www.monitoruljuridic.ro/act/hot-r-re-nr-867-din-31-octombrie-2018-pentru-modificarea-i-completarea-hot-r-rii-guvernului-nr-997-2016-nbsp-privind-organizarea-i-func-ionarea-agen-iei-na-ionale-pentru-arii-naturale-protejate-i-privind-modificarea-206663.html
Timestamp: 2020-05-27 06:59:08+00:00

Document:
﻿ HOTĂRÂRE nr. 867 din 31 octombrie 2018 pentru modificarea şi completarea Hotărârii Guvernului nr. 997/2016 privind organizarea şi funcţionarea Agenţiei Naţionale pentru Arii Naturale Protejate şi privind modificarea şi completarea anexei nr. 12 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului
Ţinând cont de prevederile Ordonanţei de urgenţă a Guvernului nr. 75/2018 pentru modificarea şi completarea unor acte normative în domeniul protecţiei mediului şi al regimului străinilor,
în temeiul art. 108 din Constituţia României, republicată, şi al art. III din Ordonanţa de urgenţă a Guvernului nr. 13/2018 pentru modificarea unor acte normative din domeniul protecţiei mediului, aprobată cu modificări prin Legea nr. 162/2018,
Hotărârea Guvernului nr. 997/2016 privind organizarea şi funcţionarea Agenţiei Naţionale pentru Arii Naturale Protejate şi privind modificarea şi completarea anexei nr. 12 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, publicată în Monitorul Oficial al României, Partea I, nr. 1.070 din 30 decembrie 2016, se modifică şi se completează după cum urmează:
2. La articolul 3, după alineatul (2) se introduce un nou alineat, alineatul (2^1), cu următorul cuprins:
"(2^1) Prin decizie a preşedintelui ANANP pot fi delegate atribuţii şi persoanelor cu funcţii de conducere, cu respectarea prevederilor legale."
3. La articolul 4, alineatele (2)-(4) se modifică şi vor avea următorul cuprins:
"(2) ANANP funcţionează cu un număr maxim de 490 de posturi, inclusiv demnitarii şi posturile aferente cabinetului preşedintelui.
(3) În cadrul ANANP se înfiinţează structuri teritoriale, fără personalitate juridică, organizate la nivel de servicii, în fiecare judeţ, cu rol de administrare a ariilor naturale protejate.
(4) Structura organizatorică detaliată, regulamentul de organizare şi funcţionare, statele de funcţii şi numărul de posturi ale ANANP se aprobă prin ordin al ministrului mediului, în limita numărului maxim de posturi, conform prevederilor legale în vigoare, la propunerea preşedintelui ANANP."
"(2) Colegiul Ştiinţific Naţional pentru Ariile Naturale Protejate se organizează potrivit Regulamentului de organizare şi funcţionare aprobat prin ordin al ministrului mediului."
5. La articolul 7, literele c), d) şi f) se modifică şi vor avea următorul cuprins:
"c) încheie contracte de administrare cu structurile de administrare ale ariilor naturale protejate, special constituite, în conformitate cu prevederile legii;
d) evaluează eficacitatea şi eficienţa modului de administrare a ariilor naturale protejate pe baza criteriilor de performanţă stabilite potrivit prevederilor art. 2 lit. d) din Legea nr. 95/2016, cu modificările ulterioare;
f) elaborează ghiduri de bună practică şi proceduri în domeniul de competenţă pentru administratori;"
6. La articolul 7, după litera i) se introduce o nouă literă, litera j), cu următorul cuprins:
"j) realizează parteneriate cu instituţii publice sau private, precum şi cu organizaţii neguvernamentale, cu scopul îndeplinirii atribuţiilor sale."
7. Anexele nr. 1 şi 2 se modifică şi se înlocuiesc cu anexele nr. 1 şi la prezenta hotărâre.
Încadrarea personalului Agenţiei Naţionale pentru Arii Naturale Protejate în numărul maxim de posturi aprobat se face în termen de minimum 30 de zile de la data intrării în vigoare a prezentei hotărâri, în conformitate cu prevederile Legii nr. 188/1999 privind Statutul funcţionarilor publici, republicată, cu modificările şi completările ulterioare.
^*) Anexa nr. 1 este reprodusă în facsimil.
(Anexa nr. 1 la Hotărârea Guvernului nr. 997/2016)
Număr maxim de posturi: 490
(inclusiv demnitari şi posturile aferente cabinetului preşedintelui)
(Anexa nr. 2 la Hotărârea Guvernului nr. 997/2016)
┌────┬─────────────┬──────────┬────────┐
│    │Agenţia      │Tipul     │        │
│Nr. │Naţională    │mijlocului│Numărul │
│crt.│pentru Arii  │de        │maxim   │
│    │Naturale     │transport │(bucăţi)│
│    │Protejate    │          │        │
├────┼─────────────┼──────────┼────────┤
│1   │Parc auto    │autoturism│4       │
│    │conducere    │          │        │
│2   │Parc auto    │autoturism│3       │
│    │comun        │          │        │
│    │Parc auto    │          │        │
│    │transport în │          │        │
│3   │teren pentru │autoturism│82      │
│    │structurile  │          │        │
│    │teritoriale  │          │        │
└────┴─────────────┴──────────┴────────┘
Numărul de autoturisme de la parcul comun poate fi stabilit în funcţie de numărul posturilor la nivelul ANANP şi în conformitate cu prevederile Ordonanţei Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, aprobată cu modificări prin Legea nr. 247/2002, cu modificările şi completările ulterioare.
I. Autoturismele din parcul auto al ANANP pot fi conduse şi de demnitari sau alte categorii de salariaţi în exercitarea atribuţiilor de serviciu. Alte categorii de salariaţi vor conduce autoturismele ANANP cu aprobarea ordonatorului de credite.
II. Cotele privind consumul lunar de carburanţi vor fi aprobate de către ordonatorul de credite.
Tags: Monitorul Oficial, Acte Monitorul Oficial, Altele, Alte Institutii, ﻿ HOTĂRÂRE nr. 867 din 31 octombrie 2018

References: HOTĂRÂRE nr. 867
 articolul 3
 articolul 4
 articolul 7
 articolul 7
 HOTĂRÂRE nr. 867